**Միավորված Ազգերի կազմակերպության դրոշ**, Միավորված ազգերի կազմակերպության պաշտոնական խորհրդանիշի պատկերը, որը գտնվում է կապույտի՝ ՄԱԿ-ի գույնի կենտրոնում։ Սպիտակ զինանշանը պատկերվում է դրոշի երկու կողմում, եթե կանոններով այլ բան նախատեսված չէ։ Դրոշը պատրաստվում է այնպիսի չափերով, որոնք ժամանակ առ ժամանակ կարող են սահմանվել կանոններով։

Դրոշի պատմություն
-----------------

Միավորված ազգերի կազմակերպության դրոշի պատմությունը սկիզբ է առել 1945 թվականի ապրիլին ԱՄՆ Ռազմավարական ծառայությունների վարչության ներկայացուցիչների կողմից ստեղծված տարբերանշանից։ Այն պատրաստվել է ի պատասխան Սան Ֆրանցիսկոյի կոնֆերանսի համար խորհրդանիշ ուրվագծելու խնդրանքին, որի ժամանակ մշակվել և ընդունվել է ՄԱԿ-ի կանոնադրությունը։

Սան Ֆրանցիսկոյի կոնֆերանսի խորհրդանիշը աշխարհի քարտեզի շրջանաձև պատկերն էր՝ կենտրոնում գտնվող Հյուսիսային բևեռով։

Գլխավոր քարտուղարն ընդգծեց, որ ցանկալի է՝ Վեհաժողովը հաստատի նախագիծը՝ որպես ՄԱԿ-ի պաշտոնական կնիք և խորհրդանշան, և 1946 թվականի դեկտեմբերի 7-ին Վեհաժողովը հաստատեց Սան Ֆրանցիսկոյի ուրվագիծը։

Գլխավոր ասամբլեայի երկրորդ նստաշրջանում գլխավոր քարտուղարը ներկայացրեց հուշագիր, որում նշված էր, որ ՄԱԿ-ի դրոշի կարիքն արդեն զգացվում է և ապագայում անպայման կզգացվի ավելի շատ` ՄԱԿ-ի կոմիտեի և հանձնաժողովների կողմից աշխարհի տարբեր մասերում, ինչպես նաև ՄԱԿ-ի կենտրոնակայանում և տեղեկատվական կենտրոններում օգտագործելու համար։

1947 թվականի հոկտեմբերի 20-ին Վեհաժողովն առանց առարկությունների ընդունեց բանաձև, որով հայտարարեց, որ «ՄԱԿ-ի դրոշը Գլխավոր ասամբլեայի կողմից հաստատված պաշտոնական խորհրդանիշն է, որը տեղադրված է բաց կապույտ ֆոնի կենտրոնում»։ Որքանով հայտնի է, գույները հատուկ նշանակություն չունեն։

Դրոշի օգտագործում
-----------------

Չնայած դրոշը կարող է ազատորեն ցուցադրվել ՄԱԿ-ին և նրա աշխատանքին աջակցություն ցուցաբերելու համար, սակայն առևտրային նպատակներով ՄԱԿ-ի պատկերանշանի, անվանման կամ սկզբնատառերի օգտագործումը սահմանափակված է Գլխավոր ասամբլեայի 92(I) բանաձևի դրույթներով, որն ընդունվել է 1946 թվականին։ Այդ բանաձևում Վեհաժողովը վճռել է, որ ՄԱԿ-ի կնիքի և խորհրդանշանի օգտագործման չարաշահումը կանխարգելման նպատակով դրանք չեն կարող օգտագործվել առանց գլխավոր քարտուղարի թույլտվության։ Յուրաքանչյուրը, ով ցանկանում է օգտագործել ՄԱԿ-ի պատկերանշանը, պետք է պաշտոնական գրավոր հարցում ուղարկի ՄԱԿ-ի գործադիր քարտուղարին՝ Հրատարակչային խորհուրդ, Հասարակության տեղեկատվական վարչություն, Նյու Յորք, Նյու Յորք նահանգ 10017, ԱՄՆ։

Խորհուրդ
--------

Հին Հունաստանում ձիթենու ճյուղը համարվում էր խաղաղության խորհրդանիշ։ Աշխարհի քարտեզը խորհրդանշում է այն տարածքը, որտեղ կազմակերպությունը զբաղվում է իր հիմնական նպատակի իրականացմամբ՝ խաղաղության հաստատմամբ, իսկ կապույտը համարվում է ՄԱԿ-ի գույնը։

ՄԱԿ-ի ստորաբաժանումների դրոշներ
-------------------------------

* Ատոմային էներգիայի միջազգային գործակալությունԱտոմային էներգիայի միջազգային գործակալություն
* Քաղաքացիական ավիացիայի միջազգային կազմակերպությունՔաղաքացիական ավիացիայի միջազգային կազմակերպություն
* Աշխատանքի միջազգային կազմակերպությունԱշխատանքի միջազգային կազմակերպություն
* Ծովագնացության միջազգային կազմակերպությունԾովագնացության միջազգային կազմակերպություն
* ՅՈՒՆԵՍԿՕՅՈՒՆԵՍԿՕ
* Համաշխարհային փոստային միությունՀամաշխարհային փոստային միություն
* Առողջապահության համաշխարհային կազմակերպությունԱռողջապահության համաշխարհային կազմակերպություն
* Համաշխարհային օդերևութաբանական կազմակերպությունՀամաշխարհային օդերևութաբանական կազմակերպություն

Ծանոթագրություններ
------------------

1. ↑  UN General Assembly A/107, Official Seal and Emblem of the United Nations, 15 October 1946. Accessed March 15, 2010.
2. ↑  Flags Of The World, United Nations Organization, UN Flag, 1945
3. ↑  Flags Of The World, United Nations Organization, Flag Colour. Accessed March 15, 2010.


|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Flags of the World |
|  |
| Բառարաններ և հանրագիտարաններ | Բրիտանիկա (օնլայն) |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
ՄԱԿ Միավորված ազգերի կազմակերպություն |
| --- |
|  |
| ԸՆդհանուր համակարգ | Անդամ երկրներ • Observers • General Assembly • Security Council • Department of Economic and Social Affairs • Economic and Social Council • Secretariat (Secretary-General) • Trusteeship Council • Արդարադատության միջազգային դատարան |
|  |
| Պատմություն | League of Nations • Peacekeeping missions (history • ժամանակագրություն) • Enlargement |
|  |
| Գլխավոր գրասենյակներ | Նյու Յորք (շտաբակայան) • Ժնև (գրասենյակ) • Նայրոբի (գրասենյակ) • Վիեննա (գրասենյակ) |
|  |
| Ծրագրեր և գործակալություններ | FAO • ICAO ·ILO ·IMO ·IPCC ·IAEA ·UNIDO ·ITU ·UNAIDS ·SCSL ·UNCTAD ·UNCITRAL ·UNDCP ·UNDG ·UNDP ·UNDPI ·UNEP (OzonAction, UNEP/GRID-Arendal) ·UNESCO ·UNODC ·UNFIP ·UNFPA ·OHCHR ·UNHCR ·UNHRC ·UN-HABITAT ·ՅՈՒՆԻՍԵՖ ·UNITAR ·UNOSAT ·UNRWA ·UN Women ·UNWTO ·UPU ·WFP ·WHO ·WMO |
|  |
| Բանաձևեր | Գլխավոր ասամբլեա ·Security Council |
|  |
| Կապված | Bretton Woods system ·Խարտիա ·Delivering as One ·Դրոշ ·Honor Flag ·Global Compact ·ICC · Laissez-Passer ·OPCW ·Treaty Series ·ՄԱԿ-ի օրը ·UDHR ·MDGs ·UN reform |
|  |
| Category Կատեգորիա ·Portal Պորտալ |

 |